b'\n_START_ARTICLE_\nPo\xc5\xbear v naravi\n_START_PARAGRAPH_\nPo\xc5\xbear v naravi je neukro\xc4\x8den ogenj, ki se je razplamtel po obmo\xc4\x8dju kjer raste vnetljiva vegetacija v naravi (nikoli v urbanem obmo\xc4\x8dju). Tak ogenj se lahko kvalificira tudi po rastlinju, ki je zagorelo, na primer: po\xc5\xbear grmovja, gozdni po\xc5\xbear, pu\xc5\xa1\xc4\x8davski po\xc5\xbear itd. Po\xc5\xbear se od navadnega ognja razlikuje po ve\xc4\x8dji velikosti, hitrosti \xc5\xa1irjenja od vira v\xc5\xbeiga, mo\xc5\xbenosti, da hitro zamenja smer gorenja ter zmo\xc5\xbenostjo, da presko\xc4\x8di povr\xc5\xa1ine, kot so ceste, travniki, reke in celo po\xc5\xbearne linije.\n_START_SECTION_\nVzroki\n_START_PARAGRAPH_\nPo\xc5\xbeari v naravi spadajo pod katastrofe z delno naravnimi, delno pa \xc4\x8dlove\xc5\xa1kimi vzroki v\xc5\xbeiga. \xc5\xa0tirje najve\xc4\x8dji naravni vzroki za po\xc5\xbeare so strele, erupcije ognjenikov, iskre, ki jih povzro\xc4\x8dijo plazovi ter spontani v\xc5\xbeigi. Med \xc4\x8dlove\xc5\xa1ke vzroke za zanetitev po\xc5\xbeara pa sodijo namerni po\xc5\xbeigi, ogorki odvr\xc5\xbeenih cigaret, iskre, ki jih povzro\xc4\x8dijo stroji, ter nezgode na elektri\xc4\x8dnih omre\xc5\xbejih. Najpogostej\xc5\xa1i vzroki za v\xc5\xbeig po\xc5\xbearov v naravi se razlikuje od regije do regije. V Kanadi ali severozahodni Kitajski na primer, med najpogostej\xc5\xa1e razloge za za\xc4\x8detek takega po\xc5\xbeara spadajo strele. V predelih sveta kot so Mehika, Centralna Amerika, Ju\xc5\xbena Amerika, Afrika, Jugovzhodna Azija, Fiji in Nova Zelandija, pa so po\xc5\xbeari v naravi najve\xc4\x8dkrat vzrok \xc4\x8dlove\xc5\xa1kih aktivnosti, najve\xc4\x8dkrat \xc5\xbeivinoreje, tudi poljedelstva in po\xc5\xbeigov z namenom spreminjanja okolja ter povr\xc5\xa1in. \xc4\x8clove\xc5\xa1ka malomarnost pa je najpogostej\xc5\xa1i vzrok po\xc5\xbearov v naravi na obmo\xc4\x8dju Kitajske ter Mediterana.\n_START_SECTION_\n\xc5\xa0irjenje\n_START_PARAGRAPH_\n\xc5\xa0iritev po\xc5\xbearov v naravi je odvisna od gorljivega materiala, ki je v bli\xc5\xbeini in razporeditve le tega. Veliko vlogo igrajo sama tla in podlaga, tak po\xc5\xbear se bo najhitreje \xc5\xa1iril po posu\xc5\xa1enem rastlinju, listju, manj\xc5\xa1ih posu\xc5\xa1enih drevesih ter travnatih pobo\xc4\x8djih.\n_START_SECTION_\nVpliv vremena\n_START_PARAGRAPH_\nVro\xc4\x8dinski valovi, su\xc5\xa1e, cikli\xc4\x8dne klimatske spremembe kot je El Ni\xc3\xb1o in regionalni vremenski vzorci, kot so obmo\xc4\x8dja visokega tlaka, lahko drasti\xc4\x8dno pove\xc4\x8dajo mo\xc5\xbenosti za nastanek po\xc5\xbearov v naravi ter tudi spremenijo njihovo obna\xc5\xa1anje. S sredino 80. let 19. stoletja, ko se je za\xc4\x8delo obdobje hitrega taljenja snega ter globalnega segrevanja ozra\xc4\x8dja, povezujejo pove\xc4\x8danje \xc5\xa1tevila po\xc5\xbearov v naravi, njihovega trajanja ter intenzivnosti le teh v zahodnem delu Zdru\xc5\xbeenih Dr\xc5\xbeav Amerike. V ve\xc4\x8dini primerov se enega samega elementa ne povezuje s pove\xc4\x8danjem po\xc5\xbearov v naravi. Le ti se na primer ne bodo pojavljali med su\xc5\xa1nim obdobjem, \xc4\x8de zraven ne bodo prisotni \xc5\xa1e drugi elementi, kot so strele, mo\xc4\x8dni vetrovi in podobno._NEWLINE_Sama intenzivnost takih po\xc5\xbearov naj bi bila veliko ve\xc4\x8dja podnevi, ko je v zraku prisotne manj vlage, temperature so vi\xc5\xa1je, mo\xc4\x8dnej\xc5\xa1i pa so tudi vetrovi, kot pa v \xc4\x8dasu no\xc4\x8di. V Evropi se po\xc5\xbeari v naravi najve\xc4\x8dkrat za\xc4\x8dnejo v obdobju od 12.00 do 14.00 ure.\n_START_SECTION_\nPrepre\xc4\x8devanje\n_START_PARAGRAPH_\nPrepre\xc4\x8devanje po\xc5\xbearov v naravi se sklicuje na preventivne metode, ki pomagajo zmanj\xc5\xa1ati tveganje za nastanek po\xc5\xbearov v naravi ter omiliti njihovo \xc5\xa1iritev ter njihove posledice na okolje. V nekaterih predelih severne Amerike gasilci po\xc5\xbearom, ki so se pri\xc4\x8deli z naravnimi vzroki celo pustijo, da gorijo in s tem upravi\xc4\x8dijo svojo vlogo v tem okolju, seveda pa pazijo, da se taki po\xc5\xbeari ne razbohotijo v urbano okolje. V Evropi, kjer 95% gozdnih po\xc5\xbearov nastane kot posledica \xc4\x8dloveka ter njegovih dejavnosti, pa jih poskusijo prepre\xc4\x8devati pristojne agencije._NEWLINE_Po\xc5\xbeare z naravnimi vzroki v\xc5\xbeiga je sicer te\xc5\xbeko prepre\xc4\x8devati, ker so najve\xc4\x8dkrat posledica ve\xc4\x8d dejavnikov, ki delujejo skupaj, to so: topografija okolja, gorljivi elementi ter vreme. Od teh treh dejavnikov se dejansko lahko vpliva samo na gorljive elemente, tako, da se jih sproti odstranjuje ter se s tem zmanj\xc5\xa1uje mo\xc5\xbenosti za po\xc5\xbeare v prihodnosti. Razli\xc4\x8dne dr\xc5\xbeave po svetu imajo svoje programe za prepre\xc4\x8devanje po\xc5\xbearov v naravi, tudi nadzorovan po\xc5\xbeig dolo\xc4\x8denih obmo\xc4\x8dij, tak po\xc5\xbear je nadzorovan in izveden v stabilnih vremenskih pogojih._NEWLINE_Po\xc5\xbeare v naravi se prepre\xc4\x8duje tudi s primernimi programi odstranjevanja oziroma poseke starej\xc5\xa1ih ter posu\xc5\xa1enih dreves, ki so najbolj primerno sredstvo za za\xc4\x8detek ter \xc5\xa1iritev ognja. S sekirami in motornimi \xc5\xbeagami se tudi red\xc4\x8di drevesa in grmi\xc4\x8devje, ter se tako prepre\xc4\x8duje mo\xc5\xbenosti za po\xc5\xbeare ve\xc4\x8djih razse\xc5\xbenosti._NEWLINE_Na dolo\xc4\x8denih, kot so na primer Filipini, skrbijo za to, da imajo med gozdovi ter poseljenimi obmo\xc4\x8dji po\xc5\xbearno linijo, ki se razteza na obmo\xc4\x8dju med 5-10 metri. Ta obmo\xc4\x8dja s\xc4\x8distijo, da tam ni nobenih gorljivih elementov prek katerih bi se po\xc5\xbear lahko \xc5\xa1iril, poleti in med su\xc5\xa1nimi obdobji pa tam gasilci in lastniki tudi izvajajo po\xc5\xbearno stra\xc5\xbeo.\n_START_SECTION_\nOdkrivanje\n_START_PARAGRAPH_\nV boju proti po\xc5\xbearom v naravi je klju\xc4\x8dnega pomena hitro in u\xc4\x8dinkovito odkrivanje le teh. V Zdru\xc5\xbeenih Dr\xc5\xbeavah Amerike so v za\xc4\x8detku 20. stoletja uporabljali razgledne stolpe, katerih namen je bil odkrivanje po\xc5\xbearov v naravi in obve\xc5\xa1\xc4\x8danje pristojnih avtoritet prek telefonov, golobov pismono\xc5\xa1 ter heliografov. Sredi 20. stoletja so po\xc5\xbeare odkrivali s slikanjem z letal, kasneje pa tudi z infrarde\xc4\x8dim skeniranjem povr\xc5\xa1in. Kot najve\xc4\x8dje ovira se je pojavljalo samo obve\xc5\xa1\xc4\x8danje o po\xc5\xbearih, saj je bila komunikacijska tehnologija v tistem \xc4\x8dasu \xc5\xa1e dokaj nerazvita._NEWLINE_V dana\xc5\xa1njih \xc4\x8dasih se uporablja vse te tehnologije, slikanje obmo\xc4\x8dij ter preleti nad njimi, najde se tudi \xc5\xa1e kak\xc5\xa1en razgledni stolp z namenom opazovanja ter detekcije po\xc5\xbearov v naravi. Problemi pri natan\xc4\x8dnosti teh metod se najve\xc4\x8dkrat pojavijo zaradi utrujenosti ljudi, ki se ukvarjajo z detekcijo po\xc5\xbearov, \xc4\x8dasa opazovanja, letnega \xc4\x8dasa, ter geografske lokacije.\n_START_SECTION_\nGa\xc5\xa1enje\n_START_PARAGRAPH_\nZatiranje in ga\xc5\xa1enje po\xc5\xbearov v naravi je najbolj odvisno od tehnologije, ki je na voljo v obmo\xc4\x8dju, kjer je do takega po\xc5\xbeara pri\xc5\xa1lo. V manj razvitih obmo\xc4\x8djih so tehnike ga\xc5\xa1enje po\xc5\xbearov lahko zelo preproste, denimo, metanje peska ali palmovih listov z namenom, da se ogenj \xc4\x8dim prej pogasi. Na bolj razvitih obmo\xc4\x8djih pa se uporablja novej\xc5\xa1e in inovativnej\xc5\xa1e metode, kot je recimo uporaba srebrovega jodida, ki spodbuja sne\xc5\xbeenje. Uporablja se tudi druge zaviralce ognja, najpogosteje vodo, ki jo na ogenj spu\xc5\xa1\xc4\x8dajo iz letal, helikopterjev in drugih za to namenjenih vozil. _NEWLINE_Nikoli se ne pri\xc4\x8dakuje kompletne pogasitve takih po\xc5\xbearov, temve\xc4\x8d njihovo omejevanje, da se ne raz\xc5\xa1irijo do te mere, ko jih ne bi bilo ve\xc4\x8d mo\xc4\x8d nadzorovati.'